Vai kāds ķīniešu draugs jums kādreiz ir jautājis:
„Kāda ir tava zodiaka zīme?”
Nedomājiet, ka viņi ved saviesīgas sarunas.
Ja atbildat: „Es esmu Pērtiķis,”
viņi uzreiz zina,
ka esat vai nu 24, 36, 48 vai 60 gadus vecs.
(Smiekli)
Zodiaka zīmes uzzināšana ir pieklājīgs vecuma pajautāšanas veids.
Uzzinot zodiaka zīmi, jūs arī vērtē,
izdara spriedumus par jūsu veiksmēm vai neveiksmēm,
personību, karjeras izredzēm
un to, kā jums attiecīgajā gadā veiksies.
Ja izpaudīsiet savu un sava dzīvesbiedra zodiaku,
viņu prātā uzausīs aina par jūsu privāto dzīvi.
Varbūt neticat ķīniešu zodiakam.
Zinot, ka tas ietekmē ceturtdaļu pasaules iedzīvotāju,
gudrāk būtu kaut ko darīt lietas labā.
Kas tad īsti ir ķīniešu zodiaks?
Vairums rietumnieku domā grieķu—romiešu zodiaka kategorijās,
12 mēnešos sadalītajās zīmēs.
Ķīniešu zodiaks ir citādāks.
Tas ir 12 gadu cikls ar dzīvnieku nosaukumiem,
sākot ar Žurkas un beidzot ar Cūkas gadu,
un tam nav nekādas saistības ar zvaigznājiem.
Piemēram, ja esat dzimis 1975. gadā, tad esat Trusis.
Vai redzat tur savu zodiaka zīmi?
Mūsu ķīniešu senči izveidoja ļoti sarežģītu teorētisko ietvaru,
balstoties uz iekšējo jaņ, 5 elementiem un 12 zodiaka dzīvniekiem.
Tūkstošiem gadu
šī populārā kultūra ir ietekmējusi nozīmīgus cilvēku lēmumus,
piemēram, vārdu došanu, laulību, dzemdēšanu un attieksmi vienam pret otru.
Un dažas no tā ietekmēm ir diezgan apbrīnojamas.
Ķīnieši uzskata, ka noteikti dzīvnieki satiek labāk nekā citi.
Tāpēc vecāki izvēlas noteiktus gadus, kad dzemdēt bērnus,
jo uzskata, ka pareizo dzīvnieku kombinācijā komandas darbs
ģimenei var atnest labklājību.
Mēs ņemam vērā zodiaku pat uzsākot romantiskas attiecības.
Es esmu Cūka; man būtu jābūt perfektām romantiskām attiecībām
ar Tīģeriem, Kazām un Trušiem.
Ķīnieši uzskata, ka daži dzīvnieki ir dabiskie ienaidnieki.
Kā Cūkai man jābūt piesardzīgai ar Čūsku.
Paceliet roku, ja esat Čūska.
Patērzēsim vēlāk.
(Smiekli)
Mēs uzskatām, ka daži dzīvnieki ir veiksmīgāki par citiem,
piemēram, Pūķis.
Atšķirībā no Rietumu tradīcijām,
ķīniešu pūķis ir varas, spēka un bagātības simbols.
Pūķa bērns ir ikviena sapnis.
Džeka Ma vecāki noteikti ļoti lepojās.
Un viņi nav vienīgie.
2012., Pūķa gadā,
dzimstība Ķīnā, Honkongā un Taivānā
pieauga par pieciem procentiem.
Tas nozīmē par vēl vienu miljonu bērnu vairāk.
Ar tradicionālo izvēli par labu zēniem,
zēnu un meiteņu attiecība togad bija 120 pret 100.
Kad šie Pūķu puikas izaugs,
viņi mīlas un darba tirgos saskarsies ar daudz lielāku konkurenci.
Saskaņā ar BBC un Ķīnas valdības preses relīzi,
2015. gada janvārī bija sasniegts ķeizargriezienu skaita maksimums.
Kāpēc?
Tas bija Zirga gada pēdējais mēnesis.
Ne jau tāpēc, ka viņiem tik ļoti patiktu Zirgi,
bet gan tāpēc, ka viņi cenšas izvairīties neveiksmīgās Kazas mazuļu.
(Smiekli)
Ja esat Kaza, lūdzu, nepārdzīvojiet.
Šie ir Kazu mazuļi.
Man viņi neizskatās pēc neveiksminiekiem.
(Smiekli)
Tīģeris ir vēl viens nevēlams dzīvnieks
tā nepastāvīgā rakstura dēļ.
Daudzi Ķīnas apgabali šo gadu laikā piedzīvoja
krasu dzimstības kritumu.
Varbūt būtu jāpalūkojas uz zodiaku otrādi,
jo šie Tīģeru un Kazu bērni saskarsies ar daudz mazāku konkurenci.
Varbūt viņi ir tie veiksmīgie.
Es caurskatīju Forbes 300 pasaulē bagātāko cilvēku sarakstu,
un bija interesanti vērot,
ka abi visnevēlamākie dzīvnieki, Kaza un Tīģeris,
ir diagrammas virsotnē,
pat augstāk nekā Pūķis.
Tāpēc varbūt jāpadomā,
varbūt daudz labāk, ja ir mazāka konkurence.
Pēdējais, ne mazāk interesantais punkts:
daudzi ķīnieši pieņem ieguldījumu lēmumus,
balstoties uz zodiaka zīmju rādītāju.
Kaut arī tradīcijas un ticība zodiaka zīmēm
ir saglabājusies jau tūkstošiem gadu,
tās izmantošana nozīmīgu lēmumu pieņemšanā
pieņemās spēkā tikai pirms pāris gadu desmitiem.
Mūsu senči bija ļoti aizņemti ar izdzīvošanu nabadzībā, sausumā
badā, nemieros, slimībās un pilsoņu karos.
Tagad, beidzot, ķīniešiem ir laiks, turība un tehnoloģijas
radīt ideālo dzīvi, ko viņi vienmēr vēlējušies.
1,3 miljardu cilvēku kopējs lēmums
ir izraisījis svārstības ekonomikā un preču pieprasījumā,
no veselība aprūpes un izglītības līdz īpašumiem un plaša patēriņa precēm.
Ķīnai saglabājot nozīmīgu lomu vispasaules ekonomikā un ģeopolitikā,
uz zodiaku un citām ķīniešu tradīcijām balstītie lēmumi
tā vai citādi ietekmē ikvienu pasaulē.
Vai te ir kādi Pērtiķi?
2016. ir Pērtiķa gads.
Pērtiķi ir gudri, ziņkārīgi, radoši un palaidnīgi.
Paldies.
(Aplausi)